ROMÂNIA Anexa nr.2 la H.C.L. nr. 41/28.09.2017

JUDEȚUL CLUJ

COMUNA VALEA IERII

CONSILIUL LOCAL

**CAIET DE SARCINI**

**SERVICIUL PUBLIC DE INTERES LOCAL DE CANALIZARE VALEA IERII**

## **CAPITOLUL I Obiectul caietului de sarcini**

#### Art. 1. - Prezentul caiet de sarcini stabilește condițiile de desfășurare a activităților specifice serviciului de canalizare, stabilind nivelurile de calitate și condițiile tehnice necesare funcționării acestui serviciu în condiții de eficiență și siguranță.

#### Art. 2. - Prezentul caiet de sarcini a fost elaborat spre a servi drept documentație de referință în vederea stabilirii condițiilor specifice de desfășurare a serviciului public de canalizare, indiferent de modul de gestiune adoptat.

#### Art. 3. - Caietul de sarcini face parte integrantă din documentația necesară desfășurării activității - activitati specifice de canalizare și constituie ansamblul cerințelor tehnice de bază.

#### Art. 4. - **(1)** Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță, siguranța în exploatare, precum și sisteme de asigurare a calității, terminologie, condițiile pentru certificarea conformității cu standarde relevante sau altele asemenea.

**(2)** Specificațiile tehnice se referă, de asemenea, la modul de executare a activităților, la verificarea, inspecția și condițiile de recepție a lucrărilor, precum și la alte condiții ce derivă din actele normative și reglementările în vigoare, în legătură cu desfășurarea serviciului de canalizare.

**(3)** Caietul de sarcini precizează reglementările obligatorii referitoare la protecția muncii, la prevenirea și stingerea incendiilor și la protecția mediului, care trebuie respectate pe parcursul furnizării/prestării serviciuluiși care sunt în vigoare.

#### Art. 5. - Operatorul se angajează să contracteze și să mențină următoarele tipuri de asigurări:

**a)** asigurare împotriva pagubelor materiale, ce va acoperi toate riscurile cu privire la pierderi fizice sau daune aduse sistemului public de canalizare;

**b)** asigurare de răspundere civilă (inclusiv obligațiile generale față de terți în caz de deces, vătămări corporale sau pierderi ori daune ale proprietății);

**c)** asigurări pentru acoperirea obligațiilor către angajați și pentru accidente personale, conform prevederilor legale.

#### Art. 6. - Termenii, expresiile și abrevierile utilizate în caietul de sarcini sunt cele din Regulamentul-cadru al serviciului public de alimentare cu apă și de canalizare.

## **CAPITOLUL II Cerințe organizatorice minimale**

#### Art. 7. - Operatorul serviciului de canalizare va asigura:

**a)** respectarea legislației, normelor, prescripțiilor și regulamentelor privind igiena muncii, protecția muncii, gospodărirea apelor, protecția mediului, urmărirea comportării în timp a construcțiilor, prevenirea și combaterea incendiilor;

**b)** exploatarea, întreținerea și reparația instalațiilor și utilajelor cu personal autorizat, în funcție de complexitatea instalației și de specificul locului de muncă;

**c)** respectarea indicatorilor de performanță și calitate stabiliți prin contractul de delegare a gestiunii sau prin hotărârea de dare în administrare a serviciului și precizați în regulamentul serviciului de canalizare;

**d)** furnizarea autorității administrației publice locale, respectiv A.N.R.S.C., a informațiilor solicitate și accesul la documentațiile pe baza cărora prestează serviciul de canalizare, în condițiile legii;

**e)**  preluarea, epurarea și evacuarea apelor uzate;

**f)** exploatarea sistemelor de canalizare în condiții de siguranță și eficiență tehnico-economică, cu respectarea tehnologiilor și a instrucțiunilor tehnice de exploatare;

**g)** instituirea, supravegherea și întreținerea, corespunzător dispozițiilor legale, a zonelor de protecție sanitară, a construcțiilor și instalațiilor specifice sistemelor de canalizare și de epurare a apelor uzate;

**h)**  descărcarea apelor uzate în receptorii naturali, numai cu respectarea condițiilor impuse prin acordurile, avizele și autorizațiile de mediu și de gospodărire a apelor;

**i)** întreținerea și menținerea în stare permanentă de funcționare a sistemelor de canalizare;

**j)** creșterea eficienței și a randamentului sistemelor în scopul reducerii tarifelor, prin eliminarea pierderilor în sistem, reducerea costurilor de producție, a consumurilor specifice de materii prime, combustibili și energie electrică și prin reechiparea, reutilarea și retehnologizarea acestora;

**k)** respectarea angajamentelor luate prin contractele de furnizare/prestare a serviciului de canalizare;

**l)** furnizarea/prestarea serviciului de canalizare la toți utilizatorii din raza de operare pentru care are hotărâre de dare în administrare sau contract de delegare a gestiunii;

**m)** aplicarea de metode performante de management, care să conducă la reducerea costurilor de operare;

**n)** elaborarea planurilor anuale de întreținere, revizii, reparații capitale și modernizări, executate cu forțe proprii și cu terți;

**o)** realizarea unui sistem de evidență a sesizărilor și reclamațiilor și de rezolvare operativă a acestora;

**p)** evidența orelor de funcționare a utilajelor;

**r)** ținerea unei evidențe distincte pentru fiecare activitate, având contabilitate separată pentru fiecare tip de serviciu și/sau localitate de operare în parte;

**s)** personalul necesar pentru prestarea activităților asumate prin contractul de delegare a gestiunii sau prin hotărârea de dare în administrare și condițiile de externalizare a activității, dacă este cazul;

**ș)** conducerea operativă prin dispecerat și asigurarea mijloacelor tehnice și a personalului de intervenție;

**t)** o dotare proprie cu instalații și echipamente specifice necesare pentru prestarea activităților asumate prin contractul de delegare a gestiunii sau prin hotărârea de dare în administrare;

**ț)** alte condiții specifice stabilite de autoritatea administrației publice locale.

Art. 8. - Obligațiile și răspunderile personalului de operare al operatorului sunt cuprinse în regulamentul de serviciu.

**-**

## **CAPITOLUL III- Colectarea, transportul și evacuarea apelor uzate de la utilizatori**

#### Art. 9. - Operatorul are permisiunea de a desfășura activitatea de colectare, transport și evacuare a apelor uzate de la utilizatori, în condițiile legii, la tarifele reglementate, pe raza teritorial-administrativă Valea Ierii.

#### Art. 10. - Principalele date aferente utilizatorilor care beneficiază de activitatea de colectare, transport și evacuare a apelor uzate sunt cele din anexa nr. ... (vor fi completate in cazul obținerii finanțării)

#### Art. 11. - Racordurile și elementele componente ale acestora sunt prezentate în anexa nr. ... (vor fi completate in cazul obținerii finanțării).

#### Art. 12. - Principalele caracteristici ale colectoarelor de transport al apei uzate și ale gurilor de scurgere sunt prezentate în anexa nr. ... (vor fi completate in cazul obținerii finanțării)

#### Art. 13. - Planul reprezentând sistemul de canalizare este prezentat în anexa nr. ... (vor fi completate in cazul obținerii finanțării)

#### Art. 14. - Profilurile longitudinale ale rețelei de canalizare, pe tronsoane, sunt prezentate în anexele nr. ..... (vor fi completate in cazul obținerii finanțării).

#### Art. 15. - Prestarea activității de colectare, transport și evacuare a apelor uzate de la utilizatori se va efectua astfel încât să se realizeze:

**a)** întocmirea sau reactualizarea, după caz, a documentației tehnice necesare realizării unui serviciu de calitate;

**b)** respectarea instrucțiunilor/procedurilor interne și actualizarea documentației;

**c)** respectarea contractelor-cadru de furnizare/prestare, aprobate de autoritatea competentă;

**d)** respectarea regulamentului de serviciu aprobat în condițiile legii;

**e)** urmărirea permanentă a parametrilor de furnizare;

**f)** îndeplinirea indicatorilor de calitate specificați în normativele în vigoare;

**g)** asigurarea, pe toată durata de executare a serviciului, de personal calificat și în număr suficient pentru îndeplinirea activităților, inclusiv a personalului de specialitate și condițiile de externalizare a activității, dacă este cazul;

#### Art. 16. - În activitatea sa operatorul va asigura:

**a)** urmărirea și înregistrarea indicatorilor de performanță pentru serviciul de canalizare aprobați. Urmărirea și înregistrarea indicatorilor de performanță se vor face pe baza unei proceduri specifice, prin compartimente specializate;

**b)** instituirea unui sistem prin care să poată primi informații sau să ofere consultanță și informații privind orice problemă sau incidente care afectează sau pot afecta siguranța, funcționalitatea și/sau alți indicatori de performanță ai serviciului;

**c)** ca factura emisă utilizatorului de către furnizor, în vederea încasării contravalorii serviciului, să conțină suficiente date pentru identificarea locului de consum și pentru justificarea valorii totale, respectând orice instrucțiune/cerință aplicabilă, emisă de autoritățile competente. Factura nu va conține contravaloarea altor servicii prestate de furnizor sau terți; acestea se vor factura separat;

**d)** aplicarea unui sistem de comunicare cu utilizatorii cu privire la reglementările noi ce privesc activitatea și modificările survenite la actele normative din domeniu;

**e)** informarea utilizatorilor cu care se află în relații contractuale despre:

**-** planificarea anuală a lucrărilor de reparații capitale și modernizare ce se vor efectua la instalațiile de colectare, transport și evacuare a apelor uzate, care pot afecta calitatea serviciului;

**-** data și ora întreruperii preluării apei uzate la canalizare;

**-** data și ora reluării serviciului;

**f)** un sistem de înregistrare, investigare, soluționare și raportare privind reclamațiile făcute de utilizatori în legătură cu calitatea serviciilor;

**g)** bilanțul de ape uzate la intrarea și la ieșirea din sistemul de transport al apei uzate pentru care se realizează serviciul.

**CAPITOLUL IV Epurarea apelor uzate**

Art. 17. - Operatorul are permisiunea de a desfășura activitatea de epurare a apelor uzate, în condițiile legii, la tarife reglementate, utilizatorilor amplasați pe teritoriul UAT Valea Ierii.

#### Art. 18. - Prestarea activității de epurare a apelor uzate se va executa astfel încât să se realizeze:

**a)** verificarea și supravegherea continuă a funcționării instalațiilor;

**b)** corectarea și adaptarea regimului de exploatare la cerințele utilizatorului;

**c)** controlul calității apei epurate și a nămolurilor supuse valorificării;

**d)** întreținerea instalațiilor din stația de epurare;

**e)** întocmirea sau reactualizarea, după caz, a documentației tehnice necesare realizării unei exploatări economice și în condiții de siguranță;

**f)** respectarea instrucțiunilor furnizorilor de echipamente;

**g)** respectarea instrucțiunilor/procedurilor interne;

**h)** respectarea regulamentului de serviciu aprobat în condițiile legii;

**i)** desfășurarea activităților pe baza principiilor de eficiență economică având ca obiectiv reducerea costurilor;

**j)** reabilitarea și retehnologizarea în vederea creșterii eficienței în exploatare și încadrării în normele naționale privind emisiile poluante;

**k)** executarea numai în conformitate cu legislația privind achizițiile publice, a lucrărilor de reparații/revizii/extinderi/modificări, la instalații și echipamente;

**l)** îndeplinirea indicatorilor de calitate specificați în normativele în vigoare;

**m)** asigurarea, pe toată durata de executare a serviciului, de personal calificat și în număr suficient pentru îndeplinirea activităților ce fac obiectul serviciului de epurare a apei uzate, inclusiv a personalului de specialitate autorizat, și condițiile de externalizare a activității, dacă este cazul.

ROMÂNIA Anexa nr.3 la H.C.L. nr. 41/28.09.2017

JUDEȚUL CLUJ

COMUNA VALEA IERII

CONSILIUL LOCAL

Organigrama

**SERVICIULUI PUBLIC**

**DE CANALIZARE VALEA IERII**

CONSILIUL LOCAL AL

COMUNEI VALEA IERII

Serviciul Public de Canalizare Valea Ierii

* 2 persoane

ROMÂNIA Anexa nr.4 la H.C.L. nr. 41/28.09.2017

JUDEȚUL CLUJ

COMUNA VALEA IERII

CONSILIUL LOCAL

STAT DE FUNCTII

**SERVICIUL PUBLIC DE**

**CANALIZARE VALEA IERII**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. Crt. | Numele si prenumele | Functia de conducere | Functia de executie | Nivel de studii | Nr. posturi | Specialitatea studiilor | Posturi vacante/ocupate |
|  |  |  | muncitor | medii | 2 |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |